ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....นายเซเว่น
...l...การจัดคอนเสิร์ตสร้างบ้านด้วยเพลงของกระทรวงการคลังประสบความสำเร็จเกินคาด โดยนายใหญ่ กรณ์ จาติกวณิช รมว.คลัง ได้รายได้ไปสร้างบ้านจากงานนี้ตัวเลขผ่าน 10 ล้านบาท ได้สบายๆ ถือว่าได้เกินเป้าที่ตั้งไว้มาก 
...l...ควันหลงคอนเสิร์ต เห็น มนตรี ศรไพศาล บอสใหญ่ บล.กิมเอ็ง โบรกเกอร์ใหญ่มาให้กำลังใจเพื่อนรักกรณ์ในงานนี้อย่างเต็มที่ เสี่ยมนตรีเลยถือโอกาสประมูลเนกไทสีเหลืองของเพื่อนรัก 1 เส้น แบบไม่คิดมากแค่ 1.8 แสนบาทเท่านั้นเอง อย่างนี้การันตีว่าซี้กันจริง
...l...ส่วน อารีพงศ์ ภู่ชอุ่ม ปลัดกระทรวงการคลัง ก็ไม่ยอมใคร ควักเงินประมูลกำไลของ คุณเจวรกร จาติกวณิช ภริยา รมว.คลัง ไปที่ราคา 8.5 หมื่นบาท กดเครื่องคิดเลขแล้วแค่เงินเดือนปลัด 2 เดือนเท่านั้นเอง งานนี้ภริยาน่ารักของปลัดกระทรวงการคลังได้รับของฝากชิ้นนี้คงปลื้มไปหลายวัน
...l...ขณะที่ วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) ไม่รู้คิดอย่างไรทุ่มทุนประมูลเนกไท รมว.คลัง แข่งกับ ประดิษฐ์ ภัทรประสิทธิ์ รมช.คลัง ที่กำกับดูแล ธอส. จน รมช.ประดิษฐ์หันมาแซวว่า รู้ตัวหรือเปล่าว่าเพิ่งทำงานยังไม่ผ่านโปรฯ ทำให้เสี่ยน้อยวรวิทย์ ยอมถอยเปิดทางโล่งให้ รมช.คลัง ชนะการประมูลไปแบบสบายตัว
...l...ทำงานมา 2 ปี เลอศักดิ์ จุลเทศ ผู้อำนวยการธนาคารออมสิน ทำผลงานบริหารธนาคารโตแบบก้าวกระโดด ที่สำคัญไม่ลืมสร้างสวัสดิการดีให้กับพนักงานที่ทุ่มเททำงาน 
ล่าสุด ปรับปรุงสวัสดิการรักษาพยาบาลครั้งใหญ่ เฮียเหมาลงทุนลงแรง หาหมอเก่งๆ ยาดีๆ มีคุณภาพ มารักษาพนักงานแบบเต็มที่ เป็นการสร้างขวัญกำลังใจและลดรายจ่ายพนักงาน เพื่อนำเงินเดือนที่ได้รับไปใช้ปรับปรุงคุณภาพชีวิตด้านอื่นๆ